«Անանուն հաղորդում» բառակապակցությունն ակամա հիշեցնում է ստալինյան 1937-ը, երբ հազարավոր մարդկանց «ժողովրդի թշնամի» որակումով սիբիրներ էին քշում: Որպես արդարացում՝ ասում էին, որ դա Ստալինի ու Բերիայի պահանջն է, մինչդեռ աքսորյալի կարգավիճակում չհայտնվելու համար շարքային քաղաքացիները ստիպված այդ կարգավիճակում էին դնում իրենց հարազատներին ու հարևաններին: Ի դեպ, վիճակագրության համաձայն՝ ազգաբնակչության քանակի առումով ամենաշատ աքսորյալները եղել են Հայաստանից: